A Pagpadayag ug inspirasyon:
· Kinatibuk-an ug espesyal nga pagpadayag
· Si Pablo nag-ingon nga ang mga naglimod sa Dios “walay ikapangulipas,” kay sa kinaiyahan klarong makita ang Iyang dili makita nga mga kinaiya, bisan ang Iyang walay kataposang gahum ug pagka-Dios (Roma 1:20; Sal. 19:1).
· Makita nato nga giandam na sa Dios ang mga buhing binuhat alang sa pagsulod sa sala pinaagi sa ilang gahum sa pag-ayo. Kon masamad kita, molihok ang mga proseso nga motak-op sa samad ug moayo sa tisyu. Anaa na kining mga proseso bisan sa wala pa ang samad!
· Apan sukad sa pagpakasala ni Adan ug Eva, makita usab sa kinaiyahan ang mga sangpotanan sa sala (pagpanukob, mga linog, ug uban pa).
· Busa, gigamit sa Dios ang mas direkta nga mga paagi sa pagpaila sa Iyang kaugalingon: espesyal nga pagpadayag pinaagi sa mga propeta ug kang Jesu-Cristo, sumala sa nasulat sa Biblia, ang Pulong sa Dios (Heb. 1:1-2).
· Ang proseso sa inspirasyon
· Sulod sa daghang siglo, ang mga buhat ug mensahe sa Dios gipasa pinaagi sa pagsulti, hangtod nga gidasig sa Dios si Moises sa pagsulat niini.
· Sukad niadto, ang mga mensaheng buot ipreserbar sa Dios gisulat sa mga tawong “dinasig,” nga mao ang gigiyahan sa Espiritu Santo (2 Pedro 1:21). Busa talagsaon ang Biblia, kay naglangkob kini sa bug-os nga balaang pagpadayag.
· Giunsa man kini nga proseso sa inspirasyon?
(1) Pinaagi sa mga panan-awon ug damgo (Num. 12:6)
(2) Pinaagi sa kaugalingong kasinatian (1 Juan 1:3)
(3) Pinaagi sa pagsusi sa kasaysayan (Lucas 1:3)
(4) Pinaagi sa balaang pagdasig (2 Ped. 1:21)
B Mga paagi sa paghatod sa mensahe sa propeta:
· GISULTI NGA MGA MENSAHE
· Upat ka higayon nga direktang nakigsulti ang Dios sa mga tawo:
(1) Kang Adan ug Eva (Gen. 2:16-17)
(2) Sa paghatag sa 10 ka sugo (Deut. 4:12)
(3) Sa bautismo ni Jesus (Mat. 3:17)
(4) Sa pagkausab sa dagway ni Jesus (Marcos 9:7)
· Gisulti sa mga propeta ang mga pulong nga gihatag sa Dios, nga klarong nag-ingon: “Mao kini ang giingon ni Jehova” (Maghuhukom 6:8). Kini nga mga mensahe, sama sa kang Noe, dili kanunay masulat.
· Ang mga pulong sa daghang propeta atong nahibaloan pinaagi lamang sa sinulat sa uban. Apan pareho ang ilang awtoridad sa mga propetang nagsulat sa ilang mensahe. Lakip kanila si Natan, Elias, Eliseo, ug Juan Bautista.
· SINULAT NGA MGA MENSAHE
· Unsa ang pipila ka hinungdan nga gipasulat sa Dios ang Iyang mensahe?
(1) Aron mahinumdoman ang mga panghitabo (Ex. 17:14)
(2) Aron tudloan kita (Eccl. 12:10)
(3) Aron dapiton kita sa paghinulsol (Jer. 36:2-3)
(4) Aron adunay mga panig-ingnan nga sundon o likayan (1 Cor. 10:11)
(5) Aron mahibaloan nato ang umaabot (Pin. 1:19)
· Sa Biblia, gipahayag sa mga propeta ang ilang tawhanong mga pagbati ug mga tubag, ingon man ang iya sa uban. Adunay mga balak, kasaysayan, ug sinulat nga mga wali. Usahay gilakip ang mga kinutlo sa mga magsusulat nga wala sa Biblia o ang mga mando sa paganong mga hari.
· Apan walay nagkalainlaing ang-ang sa inspirasyon sa Biblia. Mga wali man, panghitabo, o tagna, kining tanan dinasig sa Dios ug matinud-anong nagpasa sa Iyang mga mensahe kanato sa tanang panahon (2 Tim. 3:16-17).


· Drama, mga simbolo, mga sambingay.
· DRAMA:
(1) Oseas 1:2-9. Gisugo sa Dios si Oseas sa pagminyo ug mananapaw nga babaye aron ihulagway ang pagkadili matinud-anon sa Israel.
(2) 1 Hari 20:37-42. Usa ka propeta nagpahampak sa laing tawo ug nagpakaaron-ingnong nasamdan sa gubat aron badlongon ang sala ni Ahab.
(3) Jeremias 13:1-11. Sa sugo sa Dios, mipalit si Jeremias ug bakos ug gitago kini. Unya gipakuha kini sa Dios aron ipakita ang moral nga kahimtang sa Jerusalem.
· MGA SIMBOLO:
(1) Exodo 25:8. Ang mga saserdote, ang santuwaryo, ug ang mga serbisyo niini mga simbolo nga nagpatin-aw sa Plano sa Pagtubos.
(2) Pinadayag 13:2. Ang Daniel ug Pinadayag naggamit ug mga simbolo (sama sa mga mananap ug mga sungay) aron magrepresentar sa tinuod nga mga panghitabo sa kasaysayan.
(3) Juan 15:1. Gigamit ni Jesus ang mga simbolo sa pagpatin-aw sa Iyang misyon, sama sa kahayag, punoan sa ubas, ug maayong magbalantay.
· MGA SAMBINGAY:
(1) Isaias 5:1-7. Gigamit sa mga propeta ang mga sambingay aron pamalandongon sa katawhan ang ilang espirituhanong kahimtang.
(2) Mateo 13:34-35. Kanunay gigamit ni Jesus ang mga sambingay sa pagtudlo sa espirituhanong mga kamatuoran.
DUGANG: PAGPADAYAG UG INSPIRASYON KANG ELLEN G. WHITE
Si Ellen White dinasig sa Dios. Ang iyang mga sinulat, kinabuhi, ug ministeryo nagpakita nga siya tinuod nga propeta. Sama sa mga propeta sa Biblia ang iyang inspirasyon, apan wala gayod niya isipang katumbas sa Kasulatan ang iyang mga sinulat. Kanunay niyang giila ang Biblia ingon nga may awtoridad ug dili masayop nga pagpadayag sa Dios.
Iyang giila nga sa proseso sa inspirasyon adunay panaghiusa sa balaan ug tawhanon. Gipahibalo sa Dios ang Iyang mga mensahe, ug gipaabot kini sa propeta gamit ang iyang kaugalingong mga pulong. Alang kaniya, ang balaang inspirasyon sa tawhanong panghunahuna usa ka panaghiusa sa balaang pagpadayag ug tawhanong kasinatian.
Iyang gipatin-aw nga dili tanang tawhanong kasinatian ug mga komunikasyon nga iyang gipaambit dinasig. Kinahanglang hinumdoman kini nga kalainan sa pagbasa sa iyang mga sinulat ug kasinatian, ilabina sa iyang mga sulat ug talaadlawan.
